cyanic-selkie/wikianc huggingface dataset:
Aaronic Order
Opillisesti Aaronic Order yhdistelee elementtejä kristinuskosta ja juutalaisuudesta. Liike pitää pyhänä päivänä sapattia, lauantaita, jolloin kokoukset järjestetään. Se käyttää Jumalasta nimeä YHWH (Jahve) ja Jeesuksesta heprealaista nimeä Yeshua. Liike viettää osia juutalaisen vuoden uskonnollisista juhlista. Toisaalta se tunnustaa uskoa kolmiyhteiseen Jumalaan, Isään ja Poikaan ja Pyhään Henkeen. Se tunnustaa Jeesuksen Kristuksen sovitusuhrin ristillä ja esittää parannuksen, uskon, kasteen ja kättenpäällepanemisen evankeliumin ensimmäisiksi periaatteiksi ja avaimiksi pelastukseen.
Aaronic Order katsoo olevansa eräänlainen lopunajallinen morsiusseurakunta, joka on kutsuttu valmistamaan Kristuksen ruumista eli kirkkoa Kristuksen toiseen tulemiseen. Se katsoo Jeesuksen Kristuksen sovitustyön olevan Vanhan testamentin Aaronin pappeuden täydellinen ilmaisumuoto, ja seurakunnan olevan kutsuttu julistamaan tätä sovitusta. Näin kirkko on tullut osalliseksi Aaronin leeviläisestä pappeudesta. Kun kristikunnan täyteys on kerran liitetty osaksi Israelin kansaa, tulee myös kirkon pappeus saavuttamaan täydellisen asteensa. Tällöin kirkko tulee olemaan Israelin palvelija, joka on kutsutta siunaamaan sitä ja rukoilemaan sen puolesta. thumb|100px|Aaronic Orderin risti
Lombardian ympäriajo 2018
Lombardian ympäriajo 2018 oli järjestyksessään 112. maantiepyöräilyn Lombardian ympäriajo. Se käytiin 241 kilometrin reitillä Bergamosta Comoon 13. lokakuuta 2018. Kilpailu kuului UCI World Touriin.
Thibaut Pinot voitti kilpailun karattuaan irtiottokumppaniltaan Vincenzo Nibalilta toiseksi viimeisen nousun, Civiglion loppupuolella, noin 15 kilometriä maalista. Pinot voitti kilpailun lopulta 32 sekunnin erolla Nibaliin, Dylan Teuns sijoittui kolmanneksi.
Osallistuneet joukkueet
Lähde: Pro Cycling Stats
Ua ua
Ua Ua on rockyhtye Zen Cafén kolmas studioalbumi. Se julkaistiin vuonna 1999 levymerkillä Warner Music Finland.
Albumi kävi parhaimmillaan Suomen virallisen listan sijalla 2. Sen myynti ylitti kultalevyyn oikeuttavan rajan vuonna 2001.
Holden Monaro
pienoiskuva|220x220px|Holden Monaro (2002) 220x220px|thumb|Holden Monaro GTS (1971–1974) Holden Monaro on Holdenin valmistama Australiassa myyty coupé-malli. Sen viimeisintä sukupolvea valmistettiin vuosina 2001–2005. Tätä mallia myytiin Yhdysvalloissa nimellä Pontiac GTO ja Isossa-Britanniassa nimellä Vauxhall Monaro. Nimeä Monaro käytti myös vuosina 1968–1979 valmistettu coupé-malli.
Tiikeri (täsmennyssivu)
Tiikeri voi tarkoittaa ainakin seuraavia:
Yrityskaappaus
Yrityskaappaus (myös: nurkanvaltaus) on taloustieteen termi, joka tarkoittaa jonkin yrityksen osakkeiden hankkimista tarkoituksena kaapata yrityksen päätäntävalta kokonaan tai hankkia merkittävää vaikutusvaltaa kyseisessä yrityksessä.
Ystävällinen yrityskaappaus
"Ystävällinen kaappaus" on yrityksen johdon hyväksymä osakkeiden myyntipäätös. Näissä tapauksissa ostaja yleensä tekee ilmoituksen ostotarjouksesta yhtiön hallitukselle. Jos hallitus katsoo, että tarjouksen hyväksyminen palvelee osakkeenomistajia paremmin kuin sen hylkääminen, suosittaa se tarjouksen hyväksymistä osakkeenomistajille.
Nurkanvaltaus eli vihamielinen yrityskaappaus
Nurkanvaltaaja eli vihamielinen yrityskaappari pyrkii hankkimaan päätösvaltaa yrityksessä osakkeita ostamalla. Yhtiön johto on haluton myymään tai sulauttamaan toimintoja ulkopuolisen kanssa mutta ostaja pyrkii silti kaikin keinoin hankkimaan osakkeita.
Vihamielinen valtaus voidaan suorittaa monella tavalla. Ostotarjous voidaan tehdä markkinahintaa korkeammalla hinnalla. Tarpeeksi osakkeenomistajia voidaan yrittää suostutella myymään, jolloin saadaan enemmistöpäätös myymisestä. Pörssiyhtiöiden ollessa kyseessä voidaan osakemarkkinoilta ostaa vähitellen yhä enemmän osakkeita ja vähitellen saada määräysvaltaa yhtiössä. Kaikissa näissä tavoissa yrityksen johto vastustaa hankintaa, mutta se toteutetaan joka tapauksessa.
Nurkanvaltausta 1980-luvun Suomessa
Nurkanvaltaus tuli Suomessa yleiseksi 1980-luvun kasinotalousvuosina. Nurkanvaltauksessa valtaaja hankki pörssiyhtiöstä vähintään kymmenen prosentin erän eli "nurkan". 10 % omistus takasi oikeuden asettaa oma tilintarkastaja ja käytännössä myös paikan hallintoneuvostossa. Nurkka saattoi tuoda myös määräävän aseman. Aktiivisia nurkanvaltaajia olivat pankit kuten SKOP. Ne kiersivät lakimääräisiä sijoitusrajoituksia käyttämällä ostoihinsa bulvaaniyhtiöitä.
Nurkanvaltaajien tarkoitus ei välttämättä ollut vallata yhtiötä vaan myydä osakkeet voitolla. Valtaaja kiristi yhtiön vanhoja omistajia uhkaamalla yhtiön toimintaan puuttumisella ja jopa sen sotkemisella, jos he eivät suostuisi ostamaan nurkkaa takaisin ylihintaan. Nurkanvaltaus oli mahdollista, koska pörssin sääntely oli riittämätöntä. Nurkan pystyi valtaamaan salaa, sillä omistusten ilmoittamista ei valvottu. Lunastusrajoja ei ollut, joten nurkkaajat saattoivat ostaa haluamansa määrän osakkeita ilman velvollisuutta lunastaa loput osakkaat ulos.
Tunnettuja 1980-luvun nurkanvaltauksen kohteita olivat mm. HOP ja WSOY.
Oracle valtaa PeopleSoftin
Tunnettu esimerkki äärimmilleen viedystä vihamielisestä nurkanvaltauksesta oli Oraclen ostotarjous PeopleSoft-yrityksestä. Oracle aloitti tarjoamalla yrityksestä vuonna 2003 ensin 13 miljardia dollaria (n. 11 mrd. euroa). PeopleSoft kieltäytyi. Vuonna 2004 Oracle oli pudottanut tarjouksensa 9,4 miljardiin dollariin (n. 8,12 miljardiin euroon) mutta tästäkin tarjouksesta kieltäydyttiin. Vuonna 2004 onnistui Oracle viimein tarjottuaan 10,4 miljardia dollaria (n. 9 miljardia euroa). Yritys sulautettiin Oraclen emoyritykseen ja noin 6000 eli yli puolet PeopleSoftin 11 000 työntekijästä sai potkut.
TDF valtaa Suomen TV-verkon omistajan Digitan
Yksityinen yritys voi vallata myös julkisen yrityksen. Tällöin kyseeseen tulevat yleensä isot yksityisyritykset, jotka voivat ostaa esimerkiksi valtion infrastruktuuria.
Suomessa tällaisen kaupan teki ranskalainen TV-yhtiö TDF, joka osti Digitan vuosina 2000 ja 2005.
Monien vaiheiden jälkeen omistajaksi on tullut yhdysvaltalainen sijoitusyhtiö, joka Digitan kautta omistaa Suomen koko TV-lähetysverkon. Aiemmin TV-lähetysverkko oli Yleisradion, eli valtion omaisuutta. TDF:n onnistuneen yritysvaltauksen jälkeen päätyi yritys ensin vuonna 2012 rahastoyhtiölle Australiaan, sittemmin vuonna 2018 Yhdysvaltoihin ja on täten yhä edelleen suomalaisen päätäntävallan ulottumattomissa.
Digita kerää nykyisin Suomen veronmaksajien varoja lupamaksujen ym. kautta maksamatta itse juurikaan veroja Suomeen. Osa sen voitoista siirtyy Luxemburgin veroparatiisiin.
Digitan myyminen eteni ensin siten, että ranskalainen Télédiffusion de France -yhtiö (TDF) sai läpi tarjouksen, jolla se osti vuonna 2000 ensin 49 prosenttia Digitasta 840 miljoonalla markalla eli nykyrahassa noin 180 miljoonalla eurolla. Summa oli aikanaan Yleisradion johdon mielestä hämmästyttävän suuri, sillä se oli noin kaksinkertainen verrattuna siihen mitä Sonera oli tarjonnut.
Vuonna 2005 TDF osti loputkin Digitan osakkeet, joten yhteensä Yleisradio sai Digitan myynnistä noin 300 miljoonaa euroa, jota pidetään nykyisin hyvinkin edullisena hintana kokonaisesta TV-verkosta. Suomi joutui sen jälkeen maksamaan lähetysverkon käyttömaksua ulkomaille pystymättä vaikuttamaan siihen millään tavalla. Digita perii verkon käytöstä noin 30–40 prosenttia suurempia maksuja kuin Ruotsissa johtuen Digitan monopoliasemasta Suomessa.
Digitan emoyhtiö TDF siirtyi ranskalaisomistuksesta yhdysvaltalaiselle rahastolle. Vuonna 2012 TDF myi Digitan australialaisen Commonwealth Bank of Australian hallitsemalle rahastolle. Kauppahinta oli salainen, mutta uutistoimisto Reutersin mukaan First State Investments -rahasto maksoi Digitasta noin 400 miljoonaa euroa.
Suomalaisten mediayhtiöiden mielestä Digita on käyttänyt monopoliasemaansa räikeästi hyödykseen keräten ylisuuria maksuja. Oikeuskäsittelyiden jälkeen mediakonsernit MTV, Sanoma, Yle ja Suomen Urheilutelevisio hävisivät kuitenkin jutun. Suomalaisesta perusinfrastruktuuriyhtiöstä on muodostunut rahastoille erittäin kannattava yritys, jonka tuottoja eri omistajat käyvät vuorollaan rahastamassa. Lisäksi lähes poikkeuksetta omistuksia hallinnoidaan jonkin veroparatiisin kautta.
Digitan liikevoittoprosentti on ollut 2000-luvulla 25–47 prosentin tietämillä, kun yleensä jo noin kymmenen prosentin liikevoittoa pidetään erinomaisena. Yhtiön on tuottanut voittoa vuosina 2007–2013 yhteensä yli 180 miljoonaa euroa.
M/S Trica
M/S Trica on alankomaalaisen Spliethoff -varustamokonsernin omistama ro-ro-rahtialus. Se on rakennettu vuonna 2007 Stocznia Szczecińska Nowa -nimisellä telakalla Szczecinissä, Puolassa. Kuollutta painoa aluksella on 18 250 tonnia ja jääluokitus on 1A Super eli alus pystyy useimmissa jääolosuhteissa kulkemaan yksin. Kontteja (TEU) laivaan mahtuu kerrallaan 640. Trica on rekisteröity Alankomaiden lipun alle ja sen kotisatama on Amsterdam. Nykyisin laivalla operoi Transfennica.
Trican sisaraluksia ovat M/S Timca, M/S Kraftca, M/S Genca, M/S Pulpca, M/S Plyca, M/S Steelca ja M/S Woodca.
Käyttöhistoria
22. lokakuuta 2007 alus luovutettiin Spliethoffin omistukseen, joka rekisteröi aluksen Alankomaiden lipun alle. Kotisatamaksi tuli Amsterdam. Tämän jälkeen Transfennica aloitti liikennöinnin aluksella reitillä Lyypekki–Hanko/Rauma.
Martin Škrtel
pienoiskuva|Martin Škrtel Martin Škrtel (s. 15. joulukuuta 1984 Handlová, Tšekkoslovakia) on uransa lopettanut slovakialainen jalkapalloilija, pelipaikaltaan puolustaja. Škrtel edusti ennen lopettamistaan slovakialaista Spartak Trnavaa.
Škrtel siirtyi italialaisseura Atalantaan kesällä 2019 mutta purki sopimuksensa jo muutama viikko myöhemmin ja jatkoi matkaansa Istanbuliin.
17. toukokuuta 2022 Škrtel ilmoitti Instagram-sivullaan päättävänsä pelaajauransa selkävaivojen vuoksi.
Algot Untola
Algot Untola, alun perin Algoth Tietäväinen, kirjailijaniminä Maiju Lassila ja Irmari Rantamala (28. marraskuuta 1868 Tohmajärvi – 21. toukokuuta 1918 Helsinki ), oli suomalainen kirjailija ja toimittaja. Tietäväisen sukuun syntyneelle pojalle annettiin nimeksi Algoth, mutta hän muutti nimensä myöhemmin Algot Untolaksi.
Lapsuus ja nuoruusvuodet
Untolan vanhemmat olivat maanviljelijä Jaakko Wilhelm Tietäväinen ja Maria Simontytär Hakulinen. Isä kuoli vuonna 1881, ja seuraavana vuonna Algotin äiti meni uusiin naimisiin. Pojan isäpuolen alkoholinkäyttö aiheutti perheelle ongelmia. Koulussa hyvin menestynyt Algot pääsi sukulaisten avustuksella 1887 Sortavalan seminaariin, josta hän valmistui kansakoulunopettajaksi 23. elokuuta 1891.
Pietarin vuodet ja opettajan ura
Untola toimi opettajana Raahessa, Kälviällä ja vuodesta 1893 lähtien Viipurissa, mutta sitten hän vaihtoi alaa ja siirtyi vuonna 1900 puutavarakauppiaaksi Pietariin.
Pietarissa Untola liittyi mukaan sosialistivallankumouksellisten toimintaan ja kertoi itse olleensa avustajana mukana Venäjän sisäministeriä von Plehweä vastaan 28. elokuuta 1904 tehdyssä pommiattentaatissa. Plehwen murhan jälkeen Untola pakeni Suomeen ja toimi opettajana ensin Lohjalla Lohjansaaren koulussa 1904–1905 ja sen jälkeen Kaustisella Vintturin koulussa 1905–1907.
Kaustisella ollessaan Untola alkoi kirjoittaa suomalaisen puolueen Kokkola-lehteen heti vuoden 1905 suurlakon jälkeen, ja seuraavana vuonna hän alkoi kirjoittaa lehteen pakinoita Liisan Antti ja Maamies-nimimerkeillä. Näiden pakinoiden herättämän huomion vuoksi Untola palkattiin myöhemmin suomalaisen puolueen vaaliagitaattoriksi. Vuonna 1905 Untola oli tavannut Lohjalla leskirouva Olga Jasinskin, jonka kanssa hän asui yhdessä vuoteen 1907 saakka. Suhde päättyi, kun parin yhteinen lapsi kuoli ja kiivaan riidan lopuksi Jasinski kaatoi rikkihappoa Untolan sukupuolielimille.
Juha Hurmeen mukaan Untola ei sukuelintensä tuhouduttua enää kirjoittanut miehen nimellä.
Milano – San Remo 2018
Milano – San Remo 2018 oli järjestyksessään 109. maantiepyöräilyn Milano – San Remo- kilpailu. Se käytiin 294 kilometrin reitillä Milanosta San Remoon 17. maaliskuuta 2018. Kilpailu kuului UCI World Touriin.
Vincenzo Nibali voitti kilpailun karattuaan irtiottoon viimeisessä nousussa, Poggiossa, noin seitsemän kilometriä ennen maalia. Takaa-ajajat pääsivät lopulta muutaman metrin päähän, mutteivat kuitenkaan onnistuneet ohittamaan Nibalia. Caleb Ewan sijoittui toiseksi, Arnaud Démare kolmanneksi.
Algot Untola
Kirjailijana
Untola kirjoitti monilla kirjailijanimillä, joita olivat Maiju Lassila, Irmari Rantamala, Väinö Stenberg, J. I. Vatanen, Liisan-Antti ja Jussi Porilainen. Untolan tunnetuimmat teokset ovat Irmari Rantamalan nimellä 1909 julkaistu Harhama ja Maiju Lassilan nimellä vuonna 1910 ilmestynyt Tulitikkuja lainaamassa. Untola kieltäytyi ottamasta vastaan jälkimmäisestä kirjasta myönnettyä valtion palkintoa. Asuessaan Kouvolassa Untola kirjoitti vuosina 1911–1912 useita näytelmiä, kuten Kun lesket lempivät, Kun ruusut kukkivat, Luonnonlapsia ja Nuori mylläri. Pelkästään 1912 Untola julkaisi yhdeksän kirjaa eri salanimillä. Kaikkiaan Untola kirjoitti eri nimillä yli 20 kirjaa, viimeisen kirjansa Turman talo hän julkaisi 1916 Irmari Rantamalan nimellä.
Milano – San Remo 2018
Osallistuneet joukkueet
Lähde: Pro Cycling Stats
Algot Untola
Työmies-lehden toimittajana
Untola kannatti aluksi Suomalaista puoluetta, mutta riitaantui ja liittyi sosialidemokraatteihin. Kesällä 1916 Untola kirjoitti Työmies-lehteen kolme "Porvarikirjettä", jotka olivat hänen jäähyväisensä Suomalaiselle puolueelle. Syksystä 1917 lähtien Untola toimi Työmiehen vakituisena avustajana ja sittemmin toimittajana.
Viimeiset vaiheet
pienoiskuva|280px|Valkoiset hautaamassa teloittamaansa Algot Untolaa Santahaminassa toukokuussa 1918. Untola oli sisällissodassa punaisten puolella. Hän oli Työmies-lehden toimituksessa Helsingin valtaukseen saakka, ja lehden 12. huhtikuuta ilmestynyt viimeinen numero oli Untolan yksin toimittama. Viimeinen numero ehdittiin painaa, mutta sen jakelu jäi kesken saksalaisten joukkojen edettyä Helsingin keskustaan.
Ajan henkeä kuvaa, että senaattori A. Osw. Kairamo oli juuri Untolan kuolinpäivän aattona lähettänyt Suomenlinnan komendantille Carl von Wendtille kirjeen, jossa hän kiinnitti tämän huomiota siihen, että vankien joukossa pitäisi olla yksi kaikkein pahimmista kansankiihottajista, Untola. Komendantin vastauskirje kuului näin: ”Senaattori K. Herra A. Osw. Kairamo. Herra Senaattorin kirjailija Maiju Lassilaa koskevan ystävällisen kirjeen johdosta toukokuun 20. päivältä minulla on ilo ilmoittaa, että kuten päivälehdistä on jo käynyt ilmi, kyseessäoleva mies on jo ammuttu. Suurimmalla kunnioituksella /Carl von Wendt.”
Myös kirjailija ja Untolan kirjojen kustantaja Eino Railo, Toivo T. Kaila, kirjailijat Kyösti Wilkuna ja Toivo Tarvas sekä senaattori Oswald Kairamo olivat mukana Untolaa kuljettaneessa laivassa, ja heidän oli tarkoitus seurata Untolan teloitusta.
Algot Untola haudattiin teloitettujen punaisten joukkohautaan Santahaminan vankileirille. Vuonna 1939 Untolan jäännökset siirrettiin Hietaniemen hautausmaalle.
Liège–Bastogne–Liège 2018
Liège–Bastogne–Liège 2018 oli järjestyksessään 104. maantiepyöräilyn miesten Liège–Bastogne–Liège-kilpailu. Se käytiin 258,5 kilometrin reitillä Liègestä Bastognen kautta Ans'iin 22. huhtikuuta 2018. Kilpailu kuului UCI World Touriin 2018.
Bob Jungels voitti kilpailun karattuaan kärkiryhmästä Cote de Roche-aux-Fauconsin nousussa noin 18 kilometriä ennen maalia. Toiseksi tullut Michael Woods hävisi hänelle 37 sekuntia, Romain Bardet oli kolmas.
Samana päivänä ajettiin toisen kerran järjestetty naisten Liège–Bastogne–Liège-kilpaiu. Se käytiin 136 kilometrin reitillä Bastognesta Ans'iin. Kilpailu kuului UCI Women's World Tour.
Anna van der Breggen voitti kilpailun kukistettuaan loppukirissä Amanda Sprattin, jonka hän oli tavoittanut viisi kilometriä ennen maalia. Annemiek van Vleuten sijoittui kolmanneksi.
Miesten tulokset
Lähde: Pro Cycling Stats
Miesten kilpailuun osallistuneet joukkueet
Lähde: Pro Cycling stats
Naisten tulokset
Lähde: Cyclingnews
Naisten kilpailuun osallistuneet joukkueet
Lähde: Pro Cycling Stats
Gabriel Paulista
Gabriel Armando de Abreu (taiteilijanimeltään Gabriel Paulista tai pelkkä Gabriel; s. 26. marraskuuta 1990 São Paulo) on brasilialainen jalkapalloilija, joka edustaa Primera Divisiónissa pelaavaa Valenciaa. Oikeajalkainen Gabriel on pelipaikaltaan keskuspuolustaja.
Seurajoukkueura
Gabrielin kasvattajaseura on Esporte Clube Vitória. Hän edusti Vitórian ykkösjoukkuetta vuodet 2010–2013 pelaten Série A:ssa ja Série B:ssä yhteensä 77 ottelua, joissa syntyi yksi maali. Elokuussa 2013 Gabriel siirtyi Espanjan pääsarjaan Primera Divisióniin palanneeseen Villarreal CF:ään, jonka paidassa hän debytoi marraskuussa 2013 Atlético Madridia vastaan. Villarrealin paidassa Gabriel on pelannut myös Eurooppa-liigaa. Tammikuun 2015 siirtoikkunassa Gabriel siirtyi Valioliigan suurseuraan Arsenal FC:hen.
Kirahvi (tähdistö)
Kirahvi (latinaksi Camelopardalis, genetiivi Camelopardalis) on pohjoisen taivaan heikkovaloinen tähdistö lähellä Pohjantähteä.
Harrastajan kaukoputkella tähdistön alueella on nähtävillä muun muassa galaksi NGC 2403 sekä heikko planetaarinen sumu NGC 1501. Avoin tähtijoukko NGC 1502 on 6800 valovuoden etäisyydellä ja kirkkaus 6,0 magnitudia. Z Camelopardalis on kataklysminen, purkautuva muuttuja, joka purkautuu muutaman viikon välein kirkastuen 13 magnitudista 9—10 magnitudiin.
Harry Potter (hahmo)
Harry James Potter (s. 31. heinäkuuta 1980) on englantilaisen kirjailijan J. K. Rowlingin luoma kuvitteellinen hahmo ja samannimisen kirjasarjan päähenkilö. Kirjasarja kattaa seitsemän vuotta orvon Harryn elämästä, joka 11-vuotissyntymäpäivänään saa tietää olevansa velho. Hän aloittaa opiskelun Tylypahkan noitien ja velhojen koulussa ja tapaa matkalla kouluun parhaat ystävänsä Ron Weasleyn ja Hermione Grangerin. Hän saa tietää olevansa kuuluisa velhomaailmassa, koska pimeän velho lordi Voldemort murhasi hänen vanhempansa, mutta hän jäi hyökkäyksessä eloon ollen ainut velho, joka on jäänyt tappokirouksesta (Avada kedavra) henkiin.
Ulkonäkö
Harryllä on mustat, epäsiistit hiukset, joita ei millään saa järjestykseen. Hänen silmänsä ovat kirkkaanvihreät ja hän käyttää pyöreäsankaisia silmälaseja. Harry on ikäisekseen pieni ja laiha, sillä hän on asunut lapsuutensa portaiden alla olevassa pimeässä komerossa. Hän kuitenkin kasvaa pituutta varttuessaan. Otsassaan Harryllä on salamanmuotoinen arpi. Harryllä on räsyt ja likaiset vaatteet. Hänellä on myös pieni pyöreä nenä. Kirjoissa mainitaan usein Harryn muistuttavan ulkonäöltään hyvin paljon isäänsä James Potteria. Hänellä on kuitenkin äitinsä Lily Potterin kirkkaanvihreät silmät, mistä hän saa usein kuulla.
Varhainen elämä
Harry syntyy 31. heinäkuuta 1980 James ja Lily Potterille Godrickin notkossa, Englannissa. Vuotta myöhemmin 31. lokakuuta 1981 lordi Voldemort saapuu Godrickin notkoon ja murhaa hänen vanhempansa. Kun Voldemort osoittaa sauvallaan Harrya ja lausuu tappokirouksen, se kimpoaa takaisin. Voldemort menettää ruumiinsa, mutta pakenee jäätyään juuri ja juuri henkiin. Harry saa salamanmuotoisen arven otsaansa, mutta on muuten nähtävästi vahingoittumaton. Harry viedään Dursleyille, jotka ovat hänen ainoat elossa olevat sukulaisensa,
Samalla kun velhot ja noidat ympäri maata juhlivat Voldemortin kukistumista. Dursleyt, eli Vernon, hänen vaimonsa Petunia ja heidän poikansa Dudley, vihaavat taikuutta eivätkä kerro Harrylle totuutta hänen vanhempiensa kuolemasta, vaan sanovat heidän kuolleen auto-onnettomuudessa. Harryä kohdellaan kaltoin: hän joutuu nukkumaan pienessä komerossa portaiden alla (myöhemmin yläkerrassa) ja saa vain Dudleyn vanhoja vaatteita käyttöönsä. Ennen kuin hän saa tietää olevansa velho, hän huomaa outojen asioiden tapahtuvan ympärillään.
Harry Potter ja viisasten kivi
Täytettyään 11 vuotta Harry saa kutsun noitien ja velhojen kouluun Tylypahkaan, ja saa kuulla ensimmäistä kertaa totuuden menneisyydestään. Junassa matkalla Tylypahkaan hän tapaa velhopojan Ron Weasleyn, jonka kanssa Harry ystävystyy. Junamatkalla he tapaavat myös jästisyntyisen Hermione Grangerin, jota he molemmat aluksi vierastavat. Loppujen lopuksi Hermionesta tulee kummankin pojan läheisin ystävä. Ystävien lisäksi Harry saa Tylypahkasta myös vihollisia, kuten koulutoverinsa Draco Malfoyn ja opettajansa Severus Kalkaroksen. Harryn ensimmäinen kouluvuosi huipentuu kohtaamiseen lordi Voldemortin kanssa. Poika saa torjuttua Voldemortin, mutta epäonnekseen vain toistaiseksi. Harry osallistuu myös rohkelikkojen huispausjoukkueeseen, ollen ensimmäinen joka on päässyt joukkueeseen ensimmäisenä kouluvuonna.
Harry Potter ja salaisuuksien kammio
Toisena kouluvuonnaan Harry saa tietää olevansa kärmessuu, joka osaa puhua käärmeille. Samaan aikaan joku hyökkäilee Tylypahkan koulun jästisyntyisten oppilaiden kimppuun kangistaen kohteensa. Koska käärmeille puhumista pidetään pimeyden taikuutena, aletaan Harryä epäillä hyökkääjäksi. Harrylle paljastuu kuitenkin todellinen hyökkääjä — Luihuisen perillinen. Perillinen on Lordi Voldemort, joka nuoruudessaan oli tallentanut palasen sieluaan erääseen päiväkirjaansa. Ginny Weasleyn käytettyä päiväkirjaa Voldemort saa imettyä tarpeeksi energiaa tullakseen ulos kirjan sivuilta. Voldemort, kärmessuu hänkin, komentaa oppilaiden kimppuun hyökänneen basiliskin tappamaan Harryn, joka kuitenkin onnistuu surmaamaan eläimen. Harry iskee basiliskin myrkkyhampaalla Voldemortin päiväkirjan läpi ja "tappaa" hänen muistonsa. Päiväkirja oli yksi Voldemortin hirnyrkeistä. Hirnyrkkejä on seitsemän kappaletta.
Harry Potter ja Azkabanin vanki
Kolmantena kouluvuotenaan Harry saa kuulla olevansa velhovankila Azkabanista karanneen vaarallisen vangin, murhaaja Sirius Mustan jahtaama. Sirius Musta ei ole Harryn ainoa ongelma, sillä koulua vartioimaan saapuneet Azkabanin vartijat, ankeuttajat, saavat hänet elämään uudelleen vanhempiensa kuolinhetkiä. Hän ei myöskään saa käydä Tylyahon kylässä, toisin kuin muut kolmasluokkalaiset, sillä hänellä ei ole huoltajan allekirjoitusta lupapaperissaan.
Uusi pimeyden voimilta suojautumisen opettaja, Remus Lupin, opettaa Harrylle suojelius-taian, jolla hän voi karkottaa ankeuttajia. Ronin isoveljet Fred ja George antavat Harrylle Kelmien kartan, joka on taiottu näyttämään Tylypahkan lähiympäristö ja kaikki, jotka siellä liikkuvat. Kartan avulla Harry löytää tien Tylyahoon. Kylässä hän kuulee sattumalta opettajiensa keskustelun, jonka kautta hänelle selviää yllättäviä asioita Sirius Mustasta. Musta oli aikoinaan Harryn isän, James Potterin paras ystävä, ja juuri hän ilmiantoi Potterin perheen olinpaikan pimeyden lordille. Kolmannen kouluvuoden lopuksi Harry, Ron ja Hermione kohtaavat Sirius Mustan, joka vakuuttaa Harrylle syyttömyyttään. Todelliseksi syylliseksi murhiin ja Pottereiden ilmiantoon paljastuu Peter Piskuilan, joka lavasti Mustan syylliseksi. Harry saa myös tietää, että Sirius Musta on hänen kummisetänsä, ja Sirius pyytää Harryä muuttamaan luokseen, mutta matkan varrelle tulee mutkia.
Harry Potter ja Feeniksin kilta
Viidentenä vuotenaan Harry tutustuu Albus Dumbledoren perustamaan Feeniksen kiltaan, johon kuuluvat myös muun muassa Ron Weasleyn vanhemmat, Sirius Musta ja Remus Lupin. Tylypahkaan palkataan uusi opettaja nimeltä Dolores Pimento. Harry ystävineen perustaa oman taikakerhon, Albuksen Kaartin, jonka tehtävänä on opettaa oppilaille hyödyllisiä loitsuja palannutta lordi Voldemortia vastaan. Harryn kummisetä Sirius kuolee lukuvuoden lopulla taikaministeriön salaperäisyyksien osastolla, kun Bellatrix Lestrange surmaa hänet taistelussa kuolonsyöjiä vastaan.
Harry Potter ja puoliverinen prinssi
Kuudentena vuotenaan Harrystä tulee huispausjoukkueen kapteeni. Harry myös saa Siriukselta perintönä koko Mustan suvun talon ja sen irtaimiston. Harry perii myös kotitontun, Oljon, mutta lähettää sen töihin Tylypahkaan. Lisäksi Harry perii Siriuksen hevoskotkan, Hiinokan. Hiinokan nimeksi kuitenkin vaihdetaan Surkusiipi, jotta taikaministeriö ei tunnistaisi sitä. Sekin saa kodin Tylypahkasta, Hagridin luota.
Harry saa taikaliemitunnilla käsiinsä oppikirjan, joka on aikoinaan kuulunut nimimerkille Puoliverinen prinssi. Prinssin neuvoja hyödyntämällä Harry loistaa liemitunneillaan. Dumbledore alkaa antaa Harrylle yksityistunteja, joiden aikana Harry oppii vihollisensa Voldemortin elämästä. Hän saa myös selville Voldemortin tehneen salaperäisiä taikaesineitä, hirnyrkkejä, tavoittaakseen ikuisen elämän. Yhdessä Dumbledoren kanssa Harry matkustaa etsimään yhtä hirnyrkeistä, joka lopulta löytyy eräästä luolasta. Hirnyrkiksi luultu medaljonki ei ollutkaan hirnyrkki. Paluumatkalla Tylypahkaan hirnyrkin etsinnän takia heikentynyt Dumbledore ja Harry saavat tietää joukon Voldemortin kannattajia hyökänneen Tylypahkaan. Koulussa Severus Kalkaros murhaa Dumbledoren ja paljastaa Harrylle olevansa puoliverinen prinssi. Harry seurusteli hetken Ginnyn kanssa.
Harry Potter ja kuoleman varjelukset
Seitsemäntenä vuotena Harry ei opiskele enää Tylypahkan noitien ja velhojen koulussa. Dumbledore jätti Harrylle tehtäväksi tuhota loput hirnyrkit. Osa Killan jäsenistä, mukaan lukien Hermione ja Ron, tulee hakemaan Harryä Likusteritieltä. Heidän suunnitelmansa epäonnistuu, sillä kesken siirtämisen Voldemort ja Kuolonsyöjät saapuvat paikalle. Vahingoitta he eivät kuitenkaan selviä: Villisilmä Vauhkomieli ja Harryn pöllö Hedwig kuolevat ja George Weasley menettää korvansa.
Harry, Hermione ja Ron pakenevat Kotikolosta, kun kuolonsyöjät hyökkäävät kesken Fleur Delacourin ja Bill Weasleyn häitä. He hakevat turvaa Kalmanhanaukio 12:sta. Se onkin todellinen turvapaikka, koska Vauhkomieli on ansoittanut sen vihollisia vastaan. (esimerkiksi Dumbledoren kauhuhahmo joka ei ole todellinen.) Sieltä löytyy lisäksi monta vastausta avoimiin kysymyksiin. Harry löytää muun muassa sivun äitinsä kirjeestä Siriukselle ja kahtia revenneen valokuvan, jossa hänet itsensä voi nähdä lentämässä kuvaan ja pois siitä Siriuksen yksivuotislahjaksi antamalla leluluudanvarrella.
Harry vaeltaa ympäri Englantia käyden muun muassa vanhempiensa entisessä talossa Godrickin notkossa. Hänelle selviää, että Rohkelikon miekka voi tuhota hirnyrkin. Miekka löytyy erikoisella tavalla, ja sen avulla selviää myös yhden hirnyrkin olinpaikka. Maahinen Lujahaka ottaa miekan korvauksena avustaan, mutta Ron keksii, että Salaisuuksien kammiossa Tylypahkassa olevalla basiliskin myrkkyhampaalla voi myös tuhota hirnyrkin. Viimeiset hirnyrkit tuhoavat Vincent Crabbe maagisella tulella, Neville Longbottom Rohkelikon miekalla ja Voldemort itse tappokirouksella. Lopussa Harryn ollessa hetken aikaa kuolleena Harrylle selviää, että hän on itse asiassa kaukaista sukua Voldemortille. He molemmat polveutuvat Peverellien veljeksistä. Peverellien veljekset tunnettiin nimenomaan kuoleman varjeluksista, jotka olivat seljasauva, elpymyskivi ja näkymättömyysviitta. Harry on perinyt näkymättömyysviitan isältään ja Voldemortin äidin isällä oli elpymyskivi sormuksessaan. Sormus oli kulkenut suvussa Peverellien veljeksistä asti, mutta tehdessään siitä hirnyrkin Voldemort ei tajunnut elpymyskiven olevan siinä.
Harry siis onnistuu tehtävässään ja lopulta tuhoaa Voldemortin karkotaseet-loitsulla, joka kimmottaa Voldemortin oman avada kedavra -kirouksen Voldemortiin itseensä. Kirjassa kuolevat muun muassa Harryn Hedwig-pöllö, Alastor Vauhkomieli, Fred Weasley, Severus Kalkaros, Voldemort eli Tom Valedro, Remus Lupin, Nymfadora Tonks ja Dobby-kotitonttu. Draco Malfoy jää kaksikin kertaa henkensä velkaa Harrylle.
Kirja loppuu epilogikappaleeseen, jossa kerrotaan elämästä 19 vuotta kirjan loppumisen jälkeen. Harry on naimisissa Ginny Weasleyn kanssa ja heillä on kolme lasta: James Sirius, Albus Severus ja Lily Luna. Harry on myös Auroriviraston johtaja.
Ihmiset katselevat Harryä ja hänen seuruettaan, ja Ron viisasteleekin, että hän on kuuluisa, vaikka todellisuudessa ihmiset katsoivat Harryä, sillä hänhän kukisti lordi Voldermortin.
Harry Potter ja kirottu lapsi
Harry Potterista on tullut Taikalainvalvontaosaston päällikkö ja ylityöllistetty taikaministeriön työntekijä. Harryn nuorin poika Albus Severus joutuu kärsimään jatkuvasti isänsä kuuluisuudesta, mikä huonontaa heidän välejään. Harry alkaa myös epäillä Albusin ystävää Scorpiusta, Draco Malfoyn poikaa uhaksi hänelle. Tilanne huipentuu riitaan, jonka seurauksena Albus toivoo, ettei Harry olisi hänen isänsä, mihin Harry vastaa vihapäissään samalla tavalla. Albus, Scorpius ja Delphi karkaavat Tylypahkan pikajunasta ja varastavat taikaministeriöstä Harryn takavarikoiman ajankääntäjän, jolla he kykenevät matkaamaan menneisyyteen ja yrittävät muuttaa sitä estämällä Cedric Diggoryn kuoleman. Albus ja Scorpius luovat vahingossa aikajanan, jossa Harry Potter on kuollut ja Voldemort hallitsee velhomaailmaa. Scorpius onnistuu peruuttamaan tapahtuneen, minkä jälkeen Harry sallii Albusin ja Scorpiuksen ystävyyden. Delphi paljastuu Voldemortin salaiseksi tyttäreksi, mikä järkyttää Harryä. Delphi vie Albusin ja Scorpiuksen ajankääntäjällä päivään, jolloin Harryn vanhemmat kuolivat, aikeenaan estää Voldemortin kuolema. Harry, Hermione, Ginny, Draco ja Ron matkaavat toisella ajankääntäjällä menneisyyteen ja löytävät Albusin ja Scorpiuksen ja estävät Delphin toimet. Harry korjaa välinsä Albusiin tapahtumien jälkeen. Harrylla ja Ginnyllä on Kirotussa lapsessa kolme lasta: James Sirius Potter, Albus Severus Potter ja Lily Luna Potter. Hermionen ja Ronin lapset, Rose ja Hugo Granger-Weasley eivät juurikaan esiinny kirjassa. Scorpius Malfoy on kuitenkin ihastunut Roseen, vaikka rakkaus ei olekaan molemminpuolista.
Ihmissuhteet
Ensimmäiset 11 elinvuottaan (lukuun ottamatta aikaa ennen vanhempiensa kuolemaa) Harry on hyljeksitty ja kaikin puolin huonosti kohdeltu lapsi. Hänellä ei ole elämässä paljoakaan mistä olla onnellinen. Harryä kiusataan kotona ja koulussa, eikä hänelle anneta missään arvoa. Ei siis ihme, että Tylypahkaan pääsy on Harrylle unelmien täyttymys: minkälainen elämä tahansa voittaisi hänen siihenastiset kokemuksensa. Tylypahkassa Harry saa ystäviä, mutta myös vihamiehiä.
Ron Weasley ja Hermione Granger
Ron Weasleystä tulee Harryn ensimmäinen ystävä. Kouluvuosien karttuessa Harry tutustuu entistä paremmin myös koko Weasleyn perheeseen, josta tulee hänelle melkein kuin oma perhe. Weasleyn perheen äiti kohteleekin Harryä ajoittain paremmin kuin omia lapsiaan. Koulussa Harry liittyy Rohkelikko-tuvan huispausjoukkueeseen etsijäksi. Huispaus onkin Harrylle usein tärkeä henkireikä. Harryn toinen tärkeä ystävä on Hermione Granger, jonka kanssa Harry ystävystyy ensimmäisen vuoden aikana. Nokkela Hermione on Harrylle kullanarvoinen, etenkin kun on ratkottava teoreettisia pulmia. Harry on häntä parempi ainoastaan pimeyden voimilta suojautumisessa.
Remus Lupin ja Sirius Musta
Kolmantena kouluvuotenaan Harry tutustuu myös kummisetäänsä Sirius Mustaan sekä uuteen opettajaan, Remus Lupiniin. Kummatkin ovat aikoinaan olleet Harryn vanhempien ystäviä ja ovat kokeneet elämässään kolauksen toisensa jälkeen. Miehet tarjoavat Harrylle kanavan oman menneisyyden tutkimiseen, ja varsinkin Siriuksesta tulee Harrylle merkittävä tuki ja turva. Valitettavasti Sirius kuolee Harryn viidentenä kouluvuotena taistelussa Voldemortin kuolonsyöjiä vastaan. Siriuksen kuolema ei ole ainoa järkyttävä menetys Harryn elämässä. Vanhempien kuoleman lisäksi Harry joutuu näkemään läheltä myös koulutoverinsa Cedric Diggoryn sekä Harrylle läheisen, rehtori Albus Dumbledoren kuoleman. Ei olekaan ihme, että Harry pelkää ystäviensä puolesta. Harry uskaltaa siitä huolimatta lausua Voldemortin nimen ääneen ilmeisesti siksi, ettei hän ole ollut Voldemortista mitenkään tietoinen varhaislapsuudessaan, eikä ole näin osannut pelätä häntä yhtä paljon kuin muut velhot. Harry kieltäytyy myös jatkossakin luonnollisesti ja pakottamatta itseään kutsumasta perivihollistaan muulla kuin oikealla nimellä. Rehtori Dumbledorekin on opettanut Harrylle, että nimen pelko lisää myös ajatuksen pelkoa. Tämä tuottaa ongelmia teoksessa Harry Potter ja kuoleman varjelukset, jossa Voldemortin nimi on Tabuttu, sen lausuja voidaan havaita heti. Teoksessa Harry Potter ja Azkabanin vanki selviää, että Voldemortin sijasta Harry pelkää eniten ankeuttajia eli siis itse pelkoa, kuten Remus Lupin hänelle täsmensi.
Cho Chang
Vaikka Harryn elämä on vaikeaa, kouluvuodet Tylypahkassa ovat silti hänen elämänsä antoisimmat. Romantiikkaakaan ei puutu: viidentenä kouluvuotenaan Harry kokee ensisuudelmansa Cho Changin kanssa, johon hän oli ollut ihastunut jo pidemmän aikaa. Chon ystävä Marietta pettää AK:n, koska pelkää taikaministeriössä työskentelevän äitinsä puolesta. Harry ei ymmärrä tätä, ja kun Cho sanoo olevansa Marietan kanssa samaa mieltä suuttuen Harrylle, suhde päättyy. Kirjassa Harry Potter ja kuoleman varjelukset Cho yrittää lähestyä Harryä Tylypahkan taistelun aikana, mutta ei onnistu.
Romilda Vane
Harryn kuudentena lukuvuotena Tylypahkaan tulee opettaja Horatius Kuhnusarvio, joka esittelee lemmenjuoman. Eräs rohkelikko nimeltä Romilda Vane on ihastunut Harryyn ja laittaa noidankattilakakkuihin lemmenjuomaa. Harry ei syö niitä, koska Hermione on varoittanut häntä, mutta Ron Weasley syö ja näin ollen ihastuu Romildaan.
Ginny Weasley
Kuudentena opiskeluvuotenaan Harry alkaa seurustella Ronin sisaren Ginny Weasleyn kanssa. Suhde näyttää olevan vakava Harrylle, ja hän päättää erota Ginnystä teoksen Harry Potter ja puoliverinen prinssi lopussa suojellakseen Ginnyä Voldemortilta. Harry on vakuuttunut, että hänen on tuhottava loput hirnyrkit ja lopuksi Voldemort, eikä kukaan voi silloin auttaa häntä. Ron ja Hermione kuitenkin vaativat saada pysyä Harryn rinnalla, tuli vastaan sitten mitä tahansa. Myöhemmin Harry ja Ginny menevät naimisiin.
Viimeisen kirjan epilogi sijoittuu syyskuun 1. päivään vuoteen 2017. Siinä Harryllä ja Ginnyllä on kolme lasta: James Sirius (s. 2004 tai 2005), Albus Severus (s. 2006) ja Lily Luna (s. 2008).
Sukupuu
800px|Harry Potterin sukupuu
Viitteet
Figuren der Harry-Potter-Romane
Beta Israel
Alkuperä
Etiopian juutalaisten alkuperä on hämärän peitossa, ja siitä on useita teorioita, myös Beta Israelin omassa perimätiedossa. Erään uskomuksen mukaan osa israeliiteista asettui Etiopiaan paettuaan Egyptistä, ja toisten traditioiden mukaan he polveutuvat Danin heimosta tai Menelik I:n, kuningas Salomon ja Saban kuningattaren pojan, juutalaisesta henkivartijasta, tai Jerusalemin ensimmäisen temppelin tuhon jälkeen paenneista juutalaisista. Tutkijat ovat ehdottaneet etiopianjuutalaisten alkuperäksi myös esimerkiksi Jemenistä tulleita juutalaisia tai useammassa muuttoaallossa tulleita pieniä juutalaisryhmiä, joiden kautta Etiopian alkuperäistä väestöä liittyi juutalaisyhteisöön, tai myöhemmin kristinuskon kautta juutalaisuuden omaksuneita etiopialaisia. Pariisin antropologian instituutin tutkijoiden vuonna 1999 tekemän geneettisen tutkimuksen mukaan falašat eivät polveudu juutalaisista, vaan Etiopian historiallisesta väestöstä. Tutkimuksessa tutkittiin falašojen ja muiden etiopialaisten Y-kromosomin tiettyjä haploryhmiä. Samanlaisiin tuloksiin päästiin samana vuonna Washingtonin yliopistossa tehdyssä tutkimuksessa. Vuoden 2012 tutkimus esitti, että etiopianjuutalaisten yhteisön perusti yli 2 000 vuotta sitten luultavasti suhteellisen pieni määrä muualta tulleita juutalaisia, joiden yhteisöön liittyi paikallista väestöä, minkä seurauksena etiopianjuutalaisista tuli geneettisesti muista juutalaisryhmistä kaukainen ryhmä. 2020 julkaistun tutkimuksen mukaan etiopianjuutalaisten geenit ovat pääosin itäafrikkalaista alkuperää, mutta noin 20 % heidän DNA:staan on Lähi-idästä ja osoittaa geneettistä samankaltaisuutta nykyisten juutalais- ja arabiväestöjen sekä pronssikautisten kanaanilaisten kanssa. Tulos kertoo enemmän yleisesti Lähi-idästä tulleesta vaikutuksesta kuin suorasta yhteydestä tiettyyn ryhmään.
Historia
Juutalaisista Etiopiassa on ensimmäiset maininnat antiikin kreikkalaisissa lähteissä 200 eaa. 100-luvulla jaa. Etiopian juutalaiset kuuluivat Aksumin kuningaskuntaan. 300-luvulla jaa. juutalaisuus oli laajalle levinnyt uskonto falašojen alueella. 950-luvulla falašat kapinoivat Aksumia vastaan kuningatar Judithin johdolla. Aksumin kuningaskunnan Zagwe-dynastian aikana falašoilla oli suuri vaikutusvalta maassa. 1450-luvulla Etiopia valloitti falašojen maat ja heitä alettiin vainota. Falašat kapinoivat 1500-luvulla ja 1616 etiopialaiset suorittivat keisari Susneyosin johdolla falašojen joukkomurhia. Vainoamisen, maastamuuton ja kääntymisen seurauksena falašojen määrä putosi alkuperäisistä sadoista tuhansista muutamaan tuhanteen. Falašat tulivat länsimaiseen tietoisuuteen vasta 1790-luvulla. 1800-luvulla heidän luonaan työskenteli eurooppalaisia lähetyssaarnaajia, jotka yrittivät käännyttää heitä kristinuskoon kertomalla, että juutalaisessa uskossa odotettu messias oli jo elänyt Jerusalemissa. Vuonna 1862 joukko falašoja lähti vaellukselle kohti Palestiinaa tarkistamaan asiaa. Taudit ja nälkä pakottivat kuitenkin falašat hylkäämään retken jo Axumissa.
Elinkeinot
Useimmat falašat ovat perinteisesti olleet maanviljelijöitä. He viljelivät hirssiä ja hedelmiä. 1980-luvun nälänhätä, kuivuudet ja maastamuutto ovat tyhjentäneet useita vanhoja maanviljelijäyhteisöjä. Falašojen talot ovat ympyrän muotoisia ja niiden seinät rakennetaan kivestä, puusta tai mudasta. Kylät sijaitsevat usein jokien lähellä ja erillään kristittyjen kylistä.
Yhteiskunta
220px|thumb|Israelin rajavartioston sotilas. Kuten monissa muissakin juutalaisissa yhteisöissä, falašojen yhteisö on keskittynyt uskonnon ympärille. Jokaisella isolla kylällä tai pienempien kylien joukolla on johtaja nimeltä kess, joka johtaa yhteisöä. Cahen hoitaa uskonnolliset asiat ja tutkii tooraa. Bebtara avustaa cahenia.
Oulunsalo
Oulunsalo (epäv. ) on entinen Suomen kunta Pohjois-Pohjanmaan maakunnan länsiosassa, noin 10 kilometrin päässä Oulusta etelään. Oulunsalon alueella asui lakkautushetkellä 0 ihmistä ja sen pinta-ala oli 0 km2, josta 0 km2 oli vesistöjä. Väestötiheys oli 0 asukasta/km2.
Beta Israel
Yhteiskunta
Kuten monissa muissakin juutalaisissa yhteisöissä, falašojen yhteisö on keskittynyt uskonnon ympärille. Jokaisella isolla kylällä tai pienempien kylien joukolla on johtaja nimeltä kess, joka johtaa yhteisöä. Cahen hoitaa uskonnolliset asiat ja tutkii tooraa. Bebtara avustaa cahenia. Cahenet johtavat käytännössä falašojen yhteisöä.
Oulunsalo
Maantieteellisesti Oulunsalo rajautui Hailuotoon, Kempeleeseen, Liminkaan, Lumijokeen ja Oulun Kaakkurin suuralueeseen. Oulun kaupunki sekä Oulunsalon, Haukiputaan, Kiimingin ja Yli-Iin kunnat yhdistyivät vuoden 2013 alussa uudeksi Oulun kaupungiksi.
Beta Israel
Uskonto
Suuri valtaosa falašoista on juutalaisia. Pitkä eristys muista juutalaisista yhteisöistä on johtanut erilaisen uskonnon muodostumiseen. Falašat eivät esimerkiksi tunne Talmudia. Sen sijaan falašojen uskonto perustuu pitkälti Oritiin eli Tooraan. Falašoilla on omat rabbinsa. Falašat myös viettävät sapattia ja poikalapset ympärileikataan. Falašat viettävät juhlapäivää nimeltä Sigd, jota ei vietetä muissa juutalaisissa yhteisöissä. Siinä juhlitaan juutalaisten paluuta karkotuksesta Babyloniasta.
Oulunsalo
Kunta perustettiin vuonna 1882.
Beta Israel
Tunnettuja Etiopian juutalaisia
Etiopian juutalaisia vaikuttaa Isrelissa useilla eri yhteiskunnan aloilla, muun muassa urheilussa, politiikassa ja taiteissa. Kansainvälisesti tunnetuimpia ovat vuoden 2013 Miss Israel Yityish Aynaw sekä huippumalli Esti Mamo. Etiopianjuutalaistaustaisia Knessetin jäseniä ovat olleet muun muassa Pnina Tamano-Shata ja Shlomo Molla. Yhdysvaltalainen koomikko-näyttelijä Tiffany Haddish on isänsä puolelta etiopianjuutalaista syntyperää.
Oulunsalo
Historia
pienoiskuva|Oulunsalon kunnan rajat vuoden 1960 tilastokartassa.
Aikoinaan nimellä Owla Sala asiakirjoissa esiintynyt saari muodostui 1400-luvulla huomattavaksi kauppapaikaksi. Siellä kävi muun muassa venäläisiä, karjalaisia ja länsisuomalaisia kauppamiehiä. Saaren suosio perustui hyvään liikenteelliseen asemaan: kulkuyhteydet olivat hyvä merta myöten Länsi-Suomesta, ja Oulujoen vesistöä pitkin Karjalasta. Vuonna 1584 saarella oli jo 36 taloa. Asutuksen etenemistä hidasti alueen turvattomuus. Ruotsalaiset ja venäläiset taistelivat seudun herruudesta vuoden 1595 Täyssinän rauhaan, jolloin Pohjois-Pohjanmaa liitettiin Ruotsiin. Oulunsalo kuitenkin menetti 1600-luvulla merkityksensä kauppapaikkana vesialueiden madaltumisen, ja Oulun kaupungin perustamisen vuoksi. Maankohoamisen seurauksena Oulunsalo kasvoi kiinni mantereeseen 1700-luvulla. Vielä 1600-luvulla pienemmät alukset saattoivat kulkea läpi Oulunsalon ja mantereen välisen Sokeansalmen, joka tunnettiin myös nimellä Salonsalmi.
pienoiskuva|upright|vasen|Oulunsalon kirkko Oulunsalon seutu kuului seurakunnallisesti aluksi Saloisten suurpitäjään ja myöhemmin Liminkaan. Kun Oulu erotettiin 1600-luvun alussa Limingasta, siirtyi Oulunsalo sen yhteyteen. Vuonna 1665 Oulunsalo perustettiin Oulun rukoushuonekunnaksi, ja kappelin oikeudet se sai 1803. Itsenäiseksi seurakunnaksi Oulunsalo erotettiin 1904, mikä toteutui 1911. Oulunsaloon 1655 rakennettu pieni puukirkko oli aikoinaan tunnettu uhrikirkko. Toinen kirkko rakennettiin 1853–1855, mutta se paloi 1882. Kirkon palossa tuhoutui samalla osa seurakunnan arkistoa Uusi kirkko valmistui 1891.
Oulunsalo oli hiljainen maatalous- ja kalastusyhdyskunta 1800-luvun lopulle saakka, jolloin kauppaneuvos Th. Sohlberg osti Varjakan saaren ja rakensi sinne sahan. Saha myytiin 1912 Uleå-yhtiölle, joka laajensi sitä huomattavasti. Saha oli aikoinaan Pohjoismaiden suurin. Sahan yhteyteen rakennettiin myös konepaja ja telakka. Yritys työllisti parhaimmillaan noin 700 henkeä, mutta sen toiminta päättyi 1929. Oulunsalon asukasluku nousi huomattavasti Varjakan sahan ansiosta 1 070:stä 2 400:aan. Sen jälkeen väkiluku pysyi paikallaan 1970-luvulle, jolloin se alkoi jälleen kasvaa. Vuonna 1985 asukkaita oli 5 554. Väestönkasvun syynä oli pääasiassa Oulun kaupungin läheisyys.
Vuonna 1970 Oulun lääninhallitus ehdotti Oulunsalon ja Kempeleen kuntien yhdistämistä uudeksi Kempeleen kunnaksi. Molempien kuntien valtuustot kuitenkin vastustivat ehdotusta. Kunnanvaltuustot kuitenkin suhtautuivat myönteisesti ottamalla Hailuodon kunnan mukaan yhteistoiminta-alueen muodostamiseen.
Luonto
Varsinainen Oulunsalo käsitti Kempeleenlahden ja Lumijoenselän välisen samannimisen niemen sekä joitakin saaria, joista suurin on Varjakka. Lisäksi kuntaan kuului lähes asumaton, soistunut noin 64 neliökilometrin laajuinen enklaavialue Oulunjoen ja sen sivujoen Sanginjoen välimaastossa, joka Valtioneuvoston päätöksellä vuonna 2003 liitettiin Ouluun ja silloiseen Ylikiimingin kuntaan.
Kallioperä kuuluu jotuniseen Muhoksen savikerrostumaan, jonka paksuus on useita satoja metrejä. Yleisimmät maalajit ovat hiekka, hieta, savi ja turve. Niemen lounaisosia halkoi rantaviivan suuntainen harju, johon kuuluville hiekkakankaille on rakennettu muun muassa Oulun lentoasema. Seudulla on myös runsaasti rantavalleja ja tuulen kasaamia dyynejä. Maaston korkeusvaihtelut ovat vähäiset. Harjun lakiosat ovat korkeimmillaan hieman yli 20 metriä merenpintaa ylempänä, mutta sitä ympäröivät kankaat ovat noin kymmenen metrin korkeudella.
Muuta
Suomen toiseksi vilkkain lentoasema, Oulun lentoasema sijaitsee Kylänpuolen kaupunginosassa.
Vuonna 2003 oulunsalolaisilla oli Suomen viidenneksi korkein koulutustaso.
Lentokentäntien ja Karhuojantien risteyksessä sijaitsee vuonna 2005 avattu kauppakeskus Kapteeni.
Laulaja Saara Aalto ja poliitikko Hanna Sarkkinen ovat syntyneet Oulunsalossa, jääkiekkoilijat Mikael ja Markus Granlund sekä näyttelijä Ernest Lawson ovat asuneet lapsuutensa ja käyneet koulua Oulunsalossa.
Tapahtumat
Vanhoillislestadiolaisten suviseurat järjestettiin Oulunsalossa vuonna 1982.
Valkiaisjärvi (Oulu)
Valkiaisjärvi on järvi Oulun kaupungin Niileksen kaupunginosassa.
Oulunsalo
Saaria Oulunsalon edustalla
Akio, Kammonkari, Kolmenkoivunkari, Kivenalustankari, Koivukari, Kotakari, Kraaseli, Kyrönkari, Parmiinit, Pikku-Kraaseli, Pöllönkari, Varjakansaari, Välikari.
Valkiaisjärvi (Oulu)
Järvi tunnettiin vielä 1980-luvulla Valkeisjärvenä. Järvi sijaitsee Hiukkavaaran kaupunginosan ja entisen kasarmialueen koillispuolella ja suuremman Niilesjärven pohjoispuolella, linnuntietä noin yhdeksän kilometriä itään keskustasta. Sen länsirannalla on Oulun kaupungin hoitama yleinen uimaranta, luoteis- ja pohjoisrannalla on kesäasuntoja. Järven itäpuolella taas sijaitsee Harakkasuon luonnonsuojelualue, jossa on pieni Harakkalampi-niminen lampi. Niilesjärven ja Valkiaisjärven välisellä kannaksella on toinen hieman suurempi lampi, Mustalampi.
Järvi on kirkasvetinen ja vesi on hyvälaatuista. Järven kalakantaan kuuluu ahvenen, särjen, kiisken ja hauen ohella siika.
Saab 92
Saab 92 oli ensimmäinen sarjavalmisteinen Saabin valmistama henkilöautomalli. Sitä valmistetiin Ruotsin Trollhättanissa vuosina 1949–1956 yhteensä 20 128 kappaletta.
Lentokoneistaan tunnetun yhtiön kehittämä Saab 92 oli poikkeuksellisen aerodynaaminen henkilöauto: sen ilmanvastuskerroin oli 0,30, joka on jopa pienempi kuin nykyautoissa. Sama vastuskerroin on muun muassa Porsche 996:lla ja Ferrari F40:lla.
Saab 92 rakennettiin Saab 920001 -prototyypin pohjalta. Saab 92:n tuulilasi on keskeltä halkaistu eli kahdesta suorasta lasista tehty pyrkimyksenä valmistuskustannusten säästäminen. Kaikki ensimmäiset autot olivat vihreitä, mikä tarinan mukaan johtui siitä, että Saabin varastoissa oli sodan ajan jäljiltä paljon vihreää maalia. Vihreä on yleinen lentokoneiden pohjaväri ja eräs naamiointiväri.
Voimanlähteenä Saab 92:ssa oli vesijäähdytteinen, DKW:n moottoriin perustuva 2-sylinterinen kaksitahtimoottori. Sen sylinteritilavuus oli 764 kuutiosenttimetriä ja se tuotti 25 hevosvoiman tehon. Autossa oli kolme vaihdetta. Hyvä aerodynamiikka antoi vaatimattomasta tehosta huolimatta huippunopeudeksi 105 km/h.
Saabin rallihistoria alkoi kaksi viikkoa Saab 92:n myyntiin tulon jälkeen. Tällöin Saabin pääsuunnittelija Rolf Mellde ajoi Ruotsin rallissa toiseksi. Vuonna 1952 Greta Molander voitti Coupe des Dames -kilpailun Monte Carlossa Saab 92:lla, joka oli viritetty tuottamaan 35 hevosvoimaa.
Vuonna 1950 valmistettiin vain 700 kappaletta Saab 92:ia. Vuosimallissa 1951 mittaristot uusittiin saksalaisista VDO:n mittareista amerikkalaisiin Stewart-Warnerin valmistamiin.
Vuonna 1953 markkinoille tuli Saab 92B, jossa on suurempi takalasi ja aukeava tavaratilan kansi. Aiemmin tavarat pakattiin takaistuimen selkänoja kaatamalla sisäkautta. Nyt myös värivaihtoehtoja oli vihreän lisäksi saatavilla harmaata, siniharmaata ja mustaa.